Original Soundtracks 1

Original Soundtracks 1 (აგრეთვე ცნობილი როგორც Original Soundtracks) — ირლანდიური როკ-ჯგუფ U2-ს და პროდიუსერ ბრაიან ინოს დამატებითი პროექტის Passengers ერთადერთი ალბომი. გამოვიდა 1995 წლის 7 ნოემბერს. ალბომი შედგება მუსიკალური კომპოზიციებისგან, რომელთა უმეტესობაც არარსებული ფილმებისათვის არის შექმნილი. გამონაკლისია ფილმებისთვის „სიცხე“, „აჩრდილი აბჯარში“, „მისს სარაევო“ და „ღრუბლებს მიღმა“ შექმნილი თემები. რადგანაც ეს ალბომი მთლიანად ექსპერიმენტული მუსიკისგან არის შედგენილი, ლეიბლმა Island Records იგი გამოუშვა, როგორც U2-ს ალბომი. ჯგუფის მოყვარულები ხშირად კამათობენ, არის თუ არა ეს U2-ს დისკი, მაგრამ როგორც წესი, იგი არ ითვლება ოფიციალურ დისკოგრაფიებში, იმის გამო, რომ გამოიცა Passengers-ის სახელით. თავის მხრივ, ალბომის სხვა სახელით გამოცემის გამო, იგი ნაკლებად ცნობილია და ყველაზე ცუდად გაყიდვადიც, თუკი ჯგუფის ალბომების კატალოგზეა საუბარი. კრიტიკა პრესის, მოყვარულთა და თავად ჯგუფის წევრების მხრიდან ერთმანეთისგან განსხვავდებოდა. ალბომის ნახევარი ინსტრუმენტული ნომრებისგან შედგება, ვოკალი სულ რამდენიმე სიმღერაშია, მაგრამ ისეთივე ჟღერადობა აქვს, როგორც თავად U2-ს სიმღერებში. აქედან ყველაზე ცნობილია Miss Sarajevo, რომელიც ჩაიწერა ლუჩიანო პავაროტისთან ერთად და იქცა ჯგუფის რომელიმე სხვა შემსრულებელთან ჩაწერილი დუეტებიდან საუკეთესო ნამუშევრად. ალბომის შექმნის ისტორია აღწერილია ინოს დღიურებში. ალბომში შეტანილი Your Blue Room შეიცავს ადამ კლეიტონის საუბარს. მანამდე მისი ვოკალის მოსმენა შესაძლებელი იყო მხოლოდ 1983 წლის სინგლის Two Hearts Beat as One B-გვერდზე Endless Deep. ბრაიან ინოს თქმით, სტუდიური სესიებიდან რამდენიმე სიმღერაც დარჩა, რომელიც ჩაიწერა იაპონელ შემსრულებელთან ჰოლი. დაიგეგმა ამ სიმღერების სამომავლოდ გამოცემა, თუმცა გამოცემის თარიღი დღემდე უცნობია. ყველა სიმღერის მუსიკის ავტორი — Passengers (ბრაიან ინო, ბონო, ადამ კლეიტონი, The Edge და ლარი მალენი). Miss Sarajevo იყო წარმატებული სინგლი, რომელიც საშობაოდ მოხვდა ბრიტანეთის ჩარტების #1 ადგილზე. Your Blue Room უნდა გამოსულიყო შემდეგი სინგლის სახით, მაგრამ იდეა გაუქმდა, როდესაც აღმოჩნდა, რომ ალბომი ცუდად იყიდებოდა. ალბომის იაპონურ გამოცემას თან ახლავს დამატებითი სიმღერა Bottoms (Watashitachi no Ookina Yume). იგი შეტანილი იქნა სინგლის Miss Sarajevo B-გვერდზე. ეს არის კომპოზიციის Zoo Station ინსტრუმენტული ვარიანტი. კომპოზიციის სახელწოდება ნიშნავს ”ჩვენი დიდი ოცნება”. კომპოზიციამ Always Forever Now გაიჟღერა ფილმში ”სიცხე” და შეტანილია ალბომში ამ ფილმის მუსიკით. მასში ასევე შეტანილია ბრაიან ინოს სხვა კომპოზიციები. ინფორმაცია საიტზე Discogs ↑ ერლეუაინი, სტივენ თომას. Original Soundtracks 1: Review. Allmusic. ციტირების თარიღი: 2009-09-30. ↑ Sullivan, ჯიმ. (1995-11-07) Eno, U2 Make An 'Original' (reprint). The Boston Globe. დაარქივებულია ორიგინალიდან — 2013-01-02. ციტირების თარიღი: 2009-09-30. ↑ ბრაუნი, დევიდ. (1995-11-10) Music Review: Original Soundtracks 1. Entertainment Weekly. დაარქივებულია ორიგინალიდან — 2011-06-07. ციტირების თარიღი: 2009-09-30. ↑ Graham, ბილ. (1995-11-15) Passengers: Original Soundtracks 1 (reprint). Hot Press. ციტირების თარიღი: 2009-09-30.[მკვდარი ბმული] ↑ Hochman, Steve. (1995-11-05) Taking A Ride To Another World With Eno And U2 (reprint). The Los Angeles Times. დაარქივებულია ორიგინალიდან — 2012-07-03. ციტირების თარიღი: 2009-09-30. ↑ Derogatis, ჯიმ (1995-12-14). „Passengers: Original Soundtracks 1“. Rolling Stone (723). ↑ "Passengers – Original Soundtracks 1". Australiancharts.com. Hung Medien. წაკითხვის თარიღი 10 დეკემბერი 2013. ↑ "Passengers - Original Soundtracks 1" (გერმანულად). Austriancharts.at. Hung Medien. წაკითხვის თარიღი 10 დეკემბერი 2013. ↑ "Passengers – Original Soundtracks 1" (ჰოლანდიურად). Ultratop.be. Hung Medien. წაკითხვის თარიღი 10 დეკემბერი 2013. ↑ "Passengers – Original Soundtracks 1" (ფრანგულად). Ultratop.be. Hung Medien. წაკითხვის თარიღი 10 დეკემბერი 2013. ↑ Search Results: Passengers. RPM (27 ნოემბერი 1995). ციტირების თარიღი: 25 ნოემბერი 2009. ↑ „Dutchcharts.nl – Passengers – Original Soundtracks 1“ (ჰოლანდიურად). Hung Medien. წაკითხვის თარიღი 10 დეკემბერი 2013. ↑ "Passengers: Original Soundtracks 1" (ფინურად). Musiikkituottajat – IFPI ფინეთი. წაკითხვის თარიღი 10 დეკემბერი 2013. ↑ "Passengers – Original Soundtracks 1". Charts.org.nz. Hung Medien. წაკითხვის თარიღი 10 დეკემბერი 2013. ↑ "Passengers – Original Soundtracks 1". Swedishcharts.com. Hung Medien. წაკითხვის თარიღი 10 დეკემბერი 2013. ↑ PASSENGERS. ოფიციალური ჩარტების კომპანია. ციტირების თარიღი: 1 მარტი 2015. ↑ Billboard 200: Week of ნოემბერი 25, 1995. Billboard (15 ნოემბერი 1995). ციტირების თარიღი: 30 სექტემბერი 2009.